**Fra:** Pål Egeland <Paal.Egeland@folksom.no>
**Sendt:** onsdag 3. april 2024 16:06
**Til:** Richard Fossum <rich.fossum@gmail.com>; Pål Peter Syse <Palp@travel4friends.no>; kari.fossli@gmail.com
**Kopi:** Lars Kristian Bettum <Lars.Bettum@folksom.no>
**Emne:** Torvet 1 Teie muligheter

Hei,

Viser til hyggelig møte og dialog om muligheter rundt Torvet 1 (gnr 2 bnr 66). Som avtalt forsøker jeg å skissere noe av det vi har diskutert. Som eier av bygget har vi over tid vært på tilbudssiden overfor Færder kommune og Teie kirke. Vi tenker denne tomten og bygget kan være et verktøy som kan bidra til å løse inn-/utkjøring og parkering for kirke og barnehage, samt bidra til at Færder kommune kanskje kan fristille parkering på torvet og skape et bilfritt torv. For vår del har vi tenkt at utviklingspotensialet for eiendommen ikke er så stort slik at tomten er bedre anvendt i en helhetsløsning rundt torvet. Vi har så langt ikke fått særlig respons på forslagene fra Færder kommune.

Ettersom rente- og finansieringskostnader har økt betydelig siste 1-2 år, så har vi dessverre behov for å selge noe eiendom. Torvet 1 Teie eies 100% av Folksom AS og vi har sett oss nødt til å selge denne for å frigjøre noe kapital. Dette også fordi vi oppfatter det som en langsiktig prosess å få realisert noe på tomten gitt pågående prinsipplan og bypakke rundt Teie torv.

Eiendomsmegler 1 vil lansere eiendommen for salg i løpet av april mnd. Dersom vi skal endre på dette er det ønskelig med en tydelig tilbakemelding og konkret diskusjon med Teie kirke og Færder kommune om andre kreative løsninger.

**Innspill kreative løsninger:**

Vedlagte tegning viser en ide hvor man kan legge parkering og inn- og utkjøring til kirken bak hovedbygget til Torvet 1 fra Ørsnesalleen. Da fristilles innkjøring via torvet og kirkens tomt inntil torvet kan fristilles til andre formål evt være en parkering nr 2 for kirken. Ideen har vært lansert kun fordi vi mener det kan løse opp og bidra til en helhetsløsning for kirke, barnehage, torvflate og samtidig dekke noe parkering inntil torvet.

Dersom en slik løsning skal kunne gjennomføres så kan vi selvfølgelig etablere parkering på tomten, men det blir da ikke en sammenheng med innkjøring til kirken. Vi tenker at et samarbeid mellom oss som tomteeiere, Færder kommune og Teie kirke bør kunne resultere i en felles løsning.

Løsninger kan være:

* Deling av Torvet 1 i to tomter, bygg + parkering, hvor sistnevnte blir et salgsobjekt. Denne kan selges til Teie kirke eller Færder kommune. Evt. kan det være et makeskifte med en egnet tomt et annet sted i kommunen. Her er vi pragmatiske gitt at det er en fornuftig balanse i verdier. Får man til det vil vi beholde bygget med underliggende tomt evt. selge det ved anledning før/etter rehabilitering.
* Færder kommune / Teie kirke kan kjøpe Torvet 1 og kontrollere dette selv. Prisantydning fra megler er 9 MNOK. Det er også utgangspris ved salgsstart.
* Om man ser andre løsninger er vi også åpne for å diskutere det.

Er det slik at Teie kirke / Færder kommune ikke ser noe verdi i en dialog rundt muligheter, så er det helt ok. Da er det fint med en tilbakemelding på det.

Gjør oppmerksom på at salgsprosessen uansett vil gå på vanlig måte med forventet lansering innen 14 dg.

Ta kontakt med meg om spørsmål.

**Pål Egeland**

CEO / Adm. Direktør



**FOLKSOM AS**

**a/** Pb. 2117, 3103 Tønsberg

**b/** Storgaten 32

**t**/  + 47 97 07 86 30

**w**/ [www.folksom.no](http://www.folksom.no/)

**m**/ peg@folksom.no